runetrust/blame-folketinget-dk huggingface dataset:
Per Clausen (EL), 2008-10-21:
Vi har selvfølgelig bemærket, at der også er enkelte andre partier, som har ytret en mild og forsigtigt skepsis over for det her, og vi vil da håbe på, at det kan føre til, at processen i forbindelse med det her lovforslag kan ende med, at man får en måske lidt mindre dramatisk udgang på sagen.
Ole Stavad (S), 2004-05-11:
Nødgaard, som jeg har forstået ikke mener at vi har behov for en grundlovsændring, om han ikke mener, det er problematisk, at han med det her forslag står og advokerer for at sende et forslag til folkeafstemning, som ville være i direkte strid med vores grundlov, nemlig spørgsmålet om, hvor høj skatten skal være, hvad enten det er i en kommune, eller det er i staten.
Lennart Damsbo-Andersen (S), 2010-05-31:
Så kan jeg forstå, at der virkelig er tale om hastværk og lovsjusk i det, vi er i gang med her, når hverken ministeriet eller ministeren overhovedet har været inde og kigge på, hvad konsekvenserne af det, som man kommer og foreslår, reelt er.
Peter Hummelgaard (S), 2022-05-19:
Jeg siger det gerne igen – jeg tror, det nu er femte gang i løbet af den her behandling og med kun tre spørgere: Regeringen giver det tilsagn, at der skal følges op på Lønstrukturkomitéens anbefalinger, og der skal ske noget af mange forskellige årsager.
Kristian Thulesen Dahl (DF), 2004-12-09:
Det er fuldstændig rigtigt, at vi har sagt, at vi skal have et skattestop i den her valgperiode og også gerne i en kommende valgperiode, men indretningen af det skattestop, som altså i modsætning til skatteloftet er kendt før et valg – skattestoppet skal være kendt stof, det er helt afgørende, at man ved som vælger, hvad det er, man stemmer for – skal diskuteres, for skattestoppet er til gavn for alle, men det er mest til gavn for dem med de største indkomster.
Mattias Tesfaye (S), 2022-03-16:
Så er det rigtigt, at regeringen sammen med flere andre partier i Folketinget har et ønske om, at vi bruger væsentlig flere penge på vores forsvar, og det er, fordi sikkerhed og fred i Europa kommer med en pris, og den pris har vi ikke betalt, som vi skulle, endnu – det kommer vi til.
Jesper Langballe (DF), 2004-11-12:
I betragtning af at når man får indfødsret, sker der jo det, at man får stukket en stemmeseddel i hånden, man bliver nu medbestemmende om landets fremtid, er det så ikke rimeligt nok at sige: Jamen altså er du kun på 4.-klasses-niveau, så byder vi dig velkommen, engang når du har lært rigtigt dansk, så du kan være med til at deltage i samtalen om Danmarks fremtid?
Anders Fogh Rasmussen (V), 2003-06-03:
Regeringen valgte at støtte den væbnede aktion i Irak af følgende grunde: fordi Saddam Husseins tyranniske regime i mere end 12 år havde ignoreret det internationale samfunds krav om afrustning; fordi Saddam Husseins regime åbenlyst ikke levede op til det internationale samfunds krav om aktivt og ubetinget samarbejde; fordi Saddam Husseins regime havde klare forbindelser til terrorister; fordi Saddam Husseins regime var en trussel mod fred og stabilitet i regionen, og fordi det var for farligt blot at lade stå til.
Sophie Løhde (V), 2014-10-30:
Vi respekterer selvfølgelig, at der i øjeblikket pågår en evaluering af patientklagesystemet, men fra Venstres side vil vi da gerne allerede nu sende det signal, at vi er helt enige med de høringsparter, som fremfører, at der også på det her område bør være en klageadgang i forhold til kommunernes afgørelser omkring stofmisbrugsbehandling efter sundhedsloven.
Sophie Løhde (V), 2025-06-04:
Det er også derfor, regeringen med en aftale om 500 mio. kr. til mere behandling i eget hjem fra december 2023 bl.a. aftalte, at regionerne skal fortsætte udrulningen af sensorbaserede glukosemålere til voksne med type 1-diabetes, hvilket også er i tråd med Behandlingsrådets anbefalinger, ligesom vi i samme aftale også aftalte at øremærke midler til at gennemføre en forsøgsordning med sensorbaserede glukosemålere til udvalgte voksne med type 2-diabetes.
Elisabeth Geday (RV), 2007-01-11:
Konklusionen hos Det Radikale Venstre har været: Ja, det skal kunne betale sig at arbejde, men der er ikke alene en pisk, som vi nu har prøvet, og som tilsyneladende ikke virker – det viser i hvert fald alle de her rapporter, vi har fået – der er også en gulerod, som vi ikke har prøvet endnu.
Lisbeth Bech Poulsen (SF), 2018-04-17:
Vi gik ind og forhandlede om en aftale, som vi egentlig ikke støttede – vi havde ønsket os et andet resultat, men vi gik ind i det forhandlingsrum for at gøre aftalen bedre i en mere grøn retning, som vi så det – og så blev der skabt et provenu, og der er den helt almindelige gentlemanaftale i Folketinget og i vores parlamentariske system, at så udmønter man de penge i fællesskab senere hen, og så ligner det ikke noget at bruge de penge i en meget, meget skæv iværksætterpakke få måneder senere.
Mette Frederiksen (S), 2009-05-13:
Vil ministeren påtage sig et ansvar for, at den enkelte ældre i Danmark ikke oplever, at mange forskellige mennesker går ind og ud af døren, noget, der selvfølgelig kan resultere i en utryghed hos den enkelte ældre: Hvem kan jeg forvente kommer i morgen, og hvem kan jeg forvente kommer senere i dag?
Søren Espersen (DF), 2009-04-16:
Det er jo dybt, dybt frustrerende, at man har en hel række af unge mennesker i det her land, som ikke har mulighed for at få deres sag prøvet, fordi bl.a. Det Radikale Venstre stædigt holder fast på den kriminelle lavalder, som er et levn fra fortiden.
Per Clausen (EL), 2005-11-17:
Jeg går ud fra, at vi under alle omstændigheder vil sige, at der ikke skal laves en WTO-aftale, som ikke sikrer det, og at vi derfor under alle omstændigheder aldrig vil komme i en situation, hvor vi på grund af nogle beslutninger i WTO kan blive tvunget til at indføre – og jeg gentager det gerne – betaling på danske universiteter for danske studerende, og heller ikke komme i den situation, at vi bliver tvunget til at acceptere, at offentlige midler skal gå til private universiteter.
Marianne Bigum (SF), 2024-02-23:
Men det er også vigtigt for virksomhederne selv for at kunne tiltrække investeringer og medarbejdere og ikke mindst for, at de virksomheder, som investerer tid og kræfter i reel forandring og grøn omstilling, ikke mister markedsandele til virksomheder, som ikke gør det.
Kenneth Kristensen Berth (DF), 2018-01-16:
At virksomheden selv gør det, er jo fint nok, men når en offentlig myndighed går ind og laver sådan en form for privatiseret censur i Tyskland – overbygget med de her, synes jeg, astronomisk høje potentielle bødeforelæg – synes jeg, det er der, kæden hopper af.
Anders Kronborg (S), 2022-05-12:
Jeg ved godt, at hr. Torsten Gejl gør alt, hvad han kan, for at stå uden for brede aftaler, stå uden for gode aftaler, der redder klimaet, stå uden for gode aftaler, der rent faktisk gør, at vi får flyttet dansk landbrug i en rigtig retning.
Thomas Danielsen (V), 2024-02-22:
Først og fremmest hører selve udrulningen og placeringen af ladestandere på TEN-T-vejnettet ikke lige under det her, men der er ingen tvivl om, at det, at vi laver fælles standarder i EU, gør, at det alt andet lige bliver billigere at udrulle ladeinfrastruktur i hele Danmark.
Poul Nødgaard (DF), 1997-10-29:
Så vil jeg også lige spørge ministeren, da ministeren har en fortid som borgmester i Århus og har omgåedes mange socialdemokratiske borgmestre, om ministeren kan bekræfte, at både ministeren, som altså har været borgmester, og en masse socialdemokratiske borgmestre er dybt foruroligede over den danske udlændingepolitik, hvortil også hører det at give dansk statsborgerskab.
Kristian Thulesen Dahl (DF), 2021-10-27:
Som jeg har sagt tidligere: Her handler det om, at Danmark åbner sine døre for nogle flygtninge fra Syrien i 2015 og 2016, og at danske skatteydere står parat og hjælper de her mennesker, men så har det synspunkt, at når man er kommet fra et område og er flygtet fra det område, ikke fordi man er personligt forfulgt, men fordi man kommer fra et krigsområde, skal der gå 3 år, før man må hente sin ægtefælle til Danmark.
Henning Hyllested (EL), 2014-05-28:
Derfor har vi nu igennem årene haft den manglende opsigelse af aftalen, da togene blev voldsomt forsinkede; derfor den manglende opsigelse af aftalen, da togene ankom i en tilstand, som lå rigtig langt fra de kontraktkrav og specifikationer, der var angivet i kontrakten; derfor den efter min mening fuldkommen umulige aftale fra 2009 om at overtage IC4 og IC2 og gøre sig selv til togproducent; og derfor den, tillader jeg mig at sige, underlige Atkinsrapport fra 2011, tror jeg det var, som gør toget sundt og godt, eller som i hvert fald udtaler, at toget er sundt og godt, på trods af at man havde fundet 200-300 eller 400 fejl, og uden at man havde sat ekspertise på og undersøgt togcomputeren i IC4, som efter vores opfattelse i virkeligheden er skyld i de fleste af de problemer, der er.
Finn Sørensen (EL), 2013-04-05:
Hvordan kan det være – det kan ordføreren så også forholde sig til – at man, når man nu går så meget op i, hvilket er glædeligt, at bekæmpe misbrug af udenlandsk arbejdskraft, har fremsat et forslag sammen med Venstre, der vil betyde en begrænsning af konfliktretten, og som vil gøre det muligt for virksomheder at medbringe østeuropæiske overenskomster her i Danmark, uden at de danske fagforeninger kan gøre noget som helst ved det, fordi man vil indføre en lovgivning, der forhindrer fagforeningerne i at konflikte med disse virksomheder for at få en ordentlig overenskomst?
Inger Støjberg (V), 2020-02-25:
Derfor vil vi fra Venstres side foreslå, at vi sætter os sammen og finder en balance i tingene, så vi på den ene side kan sikre en større brug af kameraovervågning, for det er vi slet ikke i tvivl om kan være givtigt i nogle tilfælde, men på den anden side selvfølgelig også sikre, at borgerne stadig væk har den frihed til at færdes frit, som vi jo alle sammen elsker.
Christian Mejdahl (V), 1999-11-02:
I forlængelse af hr. Jørn Jespersens spørgsmål vil jeg godt spørge ministeren: Hvad er ministerens kommentar til EU-kommissær Poul Nielsons udtalelse i dagbladet Aktuelt om, at madsminken måske ikke lige er den bedste sag?
Martin Lidegaard (RV), 2018-10-09:
Det havde vi stor fornøjelse af, og jeg kan ikke se, hvorfor man ikke skulle kunne gøre det samme på det udenrigspolitiske område, hvilket jeg i og for sig også tror er den sikreste måde at give Grønland, i det her tilfælde, den større stemme og større indflydelse på de områder inden for udenrigs- og sikkerhedspolitikken, der har stor betydning for Grønland.
Ellen Trane Nørby (V), 2011-10-06:
Så vil jeg gerne spørge til boligjobordningen, som Socialdemokraterne og SF jo stemte for, som var et vækstinitiativ, der skulle sikre, at den lille håndværksvirksomhed kunne få tilskyndelse til at ansætte flere, så vi kunne få gang i væksten ude i de små virksomheder, og så vi kunne sikre, at familierne fik en håndsrækning til at få familieliv og arbejdsliv til at hænge sammen.
Margrethe Vestager (RV), 2008-06-11:
Vi har i dag lige hørt statsministeren og flere ordførere tale om Danmark som et rigt, velfungerende og godt land; som et land, der mangler arbejdskraft; som et land, der har brug for omverdenen, fordi vi har brug for kvalificerede medarbejdere til vores virksomheder, sådan at de kan blomstre og væksten kan fortsætte.
Per Ørum Jørgensen (KF), 2009-05-15:
I Det Konservative Folkeparti har vi også drøftet spørgsmålet om mærkningsordninger, og der er ingen rysten på hånden hos os, når det gælder, hvor det skal forankres i forhold til at give borgerne bedre muligheder for at træffe bevidste valg, når de er ude at handle ind.
Mette Gjerskov (S), 2005-06-10:
Med hensyn til de privatpraktiserende dyrlæger: Jeg synes, det er fint at kigge på de privatpraktiserende dyrlæger, men jeg kan bare se kombinationen af, at man skærer ned på de offentlige dyrlæger og lægger flere krav over på de privatpraktiserende dyrlæger.
Per Dalgaard (DF), 2002-10-08:
Dansk Folkeparti finder det derfor hensigtsmæssigt, at der i sådanne tilfælde, hvor et dødsfald er forårsaget af grov vold og grov uagtsomhed, blot er et beløb, som betales, uden at man begynder at pinde i det og i dets petitesser.
Bjarne Laustsen (S), 2008-06-03:
Jeg er generelt meget bekymret ved at give en minister alt for mange bemyndigelser, men når vi nu kan se, at der her er en risiko for, at noget går galt, vil vi gerne give ministeren den mulighed for at gribe ind straks, i stedet for at han skal vente på, at Folketinget bliver indkaldt og den slags ting.
Keld Albrechtsen (EL), 2004-02-24:
Ministeren ved jo godt, at kommunerne ikke fuldt ud opfylder deres pligt til at anvise boliger til dem, der har behov for det - især ikke, hvis man ikke længere kan anvise den bolig, som man ellers havde tænkt sig at anvise, fordi det bliver ulovligt at tildele den til de pågældende arbejdsløse eller bistandsmodtagere.
Villy Søvndal (SF), 2003-10-08:
Ja, men man kunne vel så også forvente, at hvis flere ting bringes til at fungere, vil det nedsætte den del af utilfredsheden, som skyldes dårlige forhold, fordi ting ikke fungerer. Det afgørende er jo, at man fuldstændig har fejlvurderet den situation, hvor man troede, at irakerne ville juble, når besætterne kom.
Børge Klit Johansen (KRF), 2001-01-25:
Forslagsstillerne siger ganske vist, at der skal oprettes en formålsspecifik konto, men fremhæver, at kontoen til enhver tid skal kunne opsiges helt eller delvist, og kan man til enhver tid opsige en konto helt eller delvist, vil det sige, at man kan tage lidt nu, lidt nu og lidt nu.
Tove Videbæk (KRF), 1999-02-25:
1999 er FN's ældreår, og netop i år bør vi på en speciel måde vise de ældre, at de ikke er glemt, at de ikke skal være utrygge, men at de skal være trygge ved, at de får den hjælp, de har brug for, når de har brug for den.
Kamal Qureshi (SF), 2007-05-11:
Det har været regeringens vurdering, at det har vi bedst gjort ved den stribe initiativer, vi har sat i værk, og at vi i spørgsmålet om, hvorvidt man i øvrigt skal give acces, adgang, til et i øvrigt ulovligt stof, da har lyttet til den danske ekspertrådgivning, som jo altså anbefalede, at man ikke introducerede lægeordineret heroin.
Jesper Langballe (DF), 2003-11-27:
Men jeg vil advare hr. Knud Erik Kirkegaard mod at række fanden en lillefinger, for så sker der som bekendt noget. Så er det fuldstændig misforstået, for det, jeg sagde til fru Karen J. Klints debatskabende virksomhed, som hr. Knud Erik Kirkegaard ytrede sympati for, var, at man skal lade være med at bekymre sig om debatten.
Jan Petersen (S), 2003-04-23:
I Ekstra Bladet den 13. april refereres statsministeren i en artikel, der hedder Frontalt, skrevet af en række faglige ledere, for at skulle have sagt følgende: Statsminister Anders Fogh Rasmussens reaktion er, og jeg citerer fra artiklen, at 20.000 flere ledige er et beskedent udsving. Regeringen vil først gribe ind, hvis stigning i ledigheden bliver dramatisk.
Kenneth Kristensen Berth (DF), 2018-01-18:
Vi deler jo sådan set regeringens optagethed af spørgsmålet om en social union, for det er vi også modstandere af, men ikke desto mindre kan man jo se, hvordan EU-systemet bevæger sig i den retning, senest med vedtagelsen af en social protokol, som jeg også ved arbejdsmarkedets parter herhjemme er meget bekymret for, altså hvordan EU-Domstolen vil bruge den.
Frank Aaen (EL), 2005-05-10:
Men jeg synes – vi har prøvet et par gange med de korte bemærkninger, og det håber jeg så at ministeren vil svare mere klart på – at Dansk Folkeparti og regeringen, når man i den grad her begrænser det kommunale selvstyre, også åbent må erkende, at de har et ansvar over for de kommuner, hvor der ikke er økonomi til at give borgerne i kommunen den velfærd, som der lokalt er flertal for.
Martin Henriksen (DF), 2006-05-02:
Jeg troede i øvrigt, at SF gik meget op i, at vi fik gjort dansk som andetsprog til et linjefag, og at man f.eks. syntes, det var godt, at vi fik gjort specialpædagogik til et linjefag, og at vi nok fik indarbejdet det mere i de obligatoriske fag.
Kim Christiansen (DF), 2012-02-02:
Det var fru Anne Baastrup, som glædeligvis også er til stede i dag, der sagde: »Hr. Kim Christiansen foreslår, at vi forudsætter for en tilladelse, at man har mulighed for at anbringe to kørestole i bilen. Det kan være en vej. Det kunne også være en vej frem, at man kun kunne få tilladelse, hvis man samtidig også havde en taxabevilling.«
Henrik Sass Larsen (S), 2005-12-14:
Vi har i dag en mellemskat på 6 pct., og vi har en topskat på 15 pct., og som led i det skattereformforslag, vi kom med for 2-3 år siden, sagde vi: Vi vil afskaffe mellemskatten, til gengæld lægger vi 6 pct. oven i topskatten, men vi forhøjer i øvrigt grænsen for, hvornår der skal betales topskat.
Poul Nødgaard (DF), 2002-03-12:
Venstre har i hvert fald hidtil ikke har handlet helt så aktivt, som jeg måske gerne ville have haft det, og jeg har ikke lagt nogen skjul på, at jeg syntes, at man i højere grad kunne have holdt Peter Brixtofte fast på, at han skulle stå ved den orlov, som han var gået ind på.
Elsebeth Gerner Nielsen (RV), 2000-10-25:
Det er jo også det, der er fordelen ved at lave aftaler i stedet for bare at lave en lov, at man kan tilpasse aftalerne til de enkelte stationers specielle vilkår, så det er en af baggrundene for, at vi overhovedet er gået ind på det med at lave aftaler. Selvfølgelig skal det være på et ens niveau, men det betyder ikke, at det skal være de samme regler.
Per Dalgaard (DF), 2004-01-30:
Vi vil derfor under udvalgsarbejdet være med til at få belyst, om det vil gøre en realitetsforskel, hvis hele konventionen blev inkorporeret i dansk lov, eller om vi er lige så godt kørende, som det fungerer i dag. Så vi er positivt kritisk afvisende over for det og vil undersøge og høre på, hvilke gode argumenter der skulle være for at få det hastigt igennem for nuværende.
Aki-Matilda Høegh-Dam (SIU), 2023-11-14:
Tartupaluk og Pikialasorsuaq er ikke blot navne, der repræsenterer geografiske betydninger, men noget, der er indlejret i vores kultur og vores historie og har en symbolsk værdi for vores folk og den måde, vi brugte området til at bearbejde fangstområder.
Pia Gjellerup (S), 2006-05-30:
Det synes jeg er ved at blive en klassisk reaktion: Når velaflagte, velfungerende danskere bruger nogle af de lovgivningsmæssige muligheder, der er, så er vores svar fra Folketingets flertal – højre side af salen – ikke, at så må man målrette ordningen til dem, der virkelig har brug for den, nej, så hedder det: Så må ordningen beskæres.
Nick Hækkerup (S), 2020-04-02:
Det var, fordi udlændingelementet jo ikke havde indgået i førstebehandlingen, og derfor ville der være nogle jurister, som ville sige: Ahr, ahr, hvis man skal vedtage en lov i Folketinget, skal den behandles tre gange, og udlændingelementet har ikke været med ved førstebehandlingen, hvilket det ikke var, fordi det jo kom ind som et ændringsforslag, som det er blevet påpeget nogle gange efterhånden.
Charlotte Dyremose (KF), 2004-05-28:
Jeg kan informere hr. Villy Søvndal om, at det første, jeg som konservativ ordfører hørte for eller imod referencegruppen, var, da jeg blev ringet op af en journalist, der havde fået at vide af SF, at regeringen ville nedlægge referencegruppen, og som så bad om min kommentar til, at regeringen ville nedlægge referencegruppen.
Grete Schødts (S), 2001-04-26:
For et par dage siden læste jeg i min lokale avis, som bl.a. dækker Egebjerg Kommune, at her fra den 1. april, hvor lovgivning om mere frit valg trådte i kraft, skiftede glade, tilfredse borgere ydelsen om til en tur med hjemmehjælperen; en god og en tryg ledsageordning.
Ulla Tørnæs (V), 2010-06-10:
Og det er da underligt, synes jeg, at Socialdemokraterne, al den stund jeg ikke kan forestille mig, at Socialdemokraterne har noget som helst imod indholdet i langtidsledighedspakken, har valgt ikke at få indflydelse på, hvordan vi tilrettelægger den øgede opkvalificering og den øgede uddannelsesindsats over for de arbejdsledige.
Theresa Scavenius (UFG), 2024-05-23:
Det vil sige, at meget af vores viden om vores samfund simpelt hen er baseret på vores offentlige viden, og det vil sige, at fordi vi har en lukket offentlighedslov, er aktindsigten et kerneinstrument for både os som folketingsmedlemmer og for offentligheden i forhold til at vide, hvordan det er, at regeringen og embedsværket administrerer vores samfund.
Rune Lund (EL), 2016-03-31:
Vi er godt klar over, at det her forslag langtfra løser alle problemer – det er ikke løsningen, som skatteministeren siger – men det er et første skridt, i forhold til at vi fra Enhedslistens side vil gøre meget for at fokusere på, hvordan den her nye, fremadstormende deleøkonomi bliver integreret ordentligt, så vi også får den skattebetaling, som skal til.
Frank Dahlgaard (UP), 2000-05-03:
Statsministeren stod her for 10 minutter siden og bekræftede, at de 32 valutaer, der er nævnt i spørgsmål nr. 2, alle sammen er steget i kurs - ikke fordi de sådan set er steget, men fordi euroen og sammen med euroen kronen er faldet, og så ser det jo ud, som om det hele stiger.
Kristian Thulesen Dahl (DF), 2003-01-21:
Vi noterer os, at den advokat, der berigtiger handelen, oplyser, at når man trækker fradragsarealer fra, så overstiger ejendommene ikke 70 ha, og at der i forbindelse med tinglysning af skøde vil blive udarbejdet landinspektørerklæring. Det er det, vi har at forholde os til.
Mikkel Bjørn (DF), 2023-05-10:
Dansk Folkeparti bemærker, at regeringen har valgt en meget direktivnær implementering af DSM-direktivet, og i lighed med nogle af høringssvarene er vi måske lidt bekymrede for, om lovforslaget på en række områder primært varetager ophavsmændenes og de udøvende kunstneres interesser, og at der dermed måske mangler en rimelig og balanceret interesseafvejning mellem ophavsmænd og de udøvende kunstnere på den ene side og erhverver af rettigheder på den anden side.
Finn Sørensen (EL), 2016-05-23:
Når nu ordføreren selv direkte har sagt, at han savner Enhedslisten i forligskredsen, hvad er det så for nogle store resultater, man kan opnå, når man ovre på den anden side af bordet har Venstre siddende, som siger, at der ikke skal ændres noget som helst, og at det her går fint?
Kristian Jensen (V), 2000-05-17:
Sådan som jeg er blevet orienteret, når jeg har spurgt mig omkring, er der flere andre tilfælde, hvor det ikke er muligt at opkræve bøder, f.eks. når folk piller den ene nummerplade af deres bil, eller f.eks. når man kører med solbriller på og kasketten godt ned i panden, så det ikke er muligt at identificere føreren.
Martin Henriksen (DF), 2011-03-31:
Det mener vi bestemt ikke det er i Dansk Folkeparti, for på den måde er vi med til at opbygge nogle og give dem en autoritet i deres lokalområde, som de jo sagtens kan tænkes at misbruge til at fremme holdninger og synspunkter, som ikke er forenelige med det, vi mener er grundlæggende værdier i det danske samfund.
Jeppe Bruus (S), 2019-11-22:
Ja, det er jo fuldstændig rigtigt, at da man lavede den her offentlighedslov, evaluerede man den tilbage i 2017, og der har været forhandlinger om, om man skulle justere det, og mig bekendt ledte de forhandlinger – nu har jeg ikke selv deltaget i dem – ikke rigtig frem til et resultat.
Ole Sohn (SF), 2000-02-11:
Opfyldes lovforslagets bestemmelse af en lokalforening af Kristelig Fagforening, hvor hverken den eller Kristeligt Forbund på landsplan har overenskomst, der dækker lønmodtagernes ansættelsesforhold? Hvis denne bestemmelse skal dække det, jeg tror der er tænkt, så må det præciseres, som også SF gør opmærksom på i sit høringssvar, at der mindst er tale om en lokal, faglig organisation, som er en - eller en del af en - forhandlingsberettiget organisation, altså en forhandlingsberettiget organisation i forhold til den pågældende virksomhed.
Kristian Thulesen Dahl (DF), 2005-12-08:
Til alle de journalister, jeg talte med – det er også fremgået af mange aviser – sagde jeg, altså i løbet af efteråret, at vi frygter, at kommunerne overskrider, bl.a. på grund af at det er et sammenlægningsår og man ikke tager det ansvar for den fælles økonomi, som man bør, ude i den nye, sammenlagte kommune.
Lars Barfoed (KF), 2014-01-14:
Derfor synes jeg, at regeringen nu burde genstarte vores forhandlinger om en europapolitisk aftale, så vi får indskrevet vores bekymring for velfærdsturisme og forpligter os til at gennemføre værnsregler, hvis det udvikler sig uhensigtsmæssigt og urimeligt.